Vytauto Didžiojo universiteto Informatikos fakultetas

Vytauto Didžiojo universiteto Informatikos fakultetas – VDU struktūrinis padalinys, turintis fakulteto statusą. Fakultetas įsikūręs Akademijoje, Kauno rajone. Dekanas – prof. dr. Tomas Krilavičius. 

 Istorija 
 1989 m. rugsėjo 1 d. veiklą pradėjo VDU Tiksliųjų mokslų fakultetas.
 1989 m. gruodžio 27 d. VDU Atkuriamojo senato sprendimu Tiksliųjų mokslų fakultetas reorganizuotas, įkuriant Informatikos bei Fizikos ir matematikos fakultetus.
 1990 m. gegužės 9 d. Atkuriamasis senatas pirmuoju Informatikos fakulteto dekanu išrenka prof. Vytautą Kaminską.
 1990–1991 mokslo metų pavasario semestre parengiama pirmoji informatikos bakalauro studijų programa. 1993 m. birželio 10 d. įteikiami diplomai pirmosios informatikos bakalaurų laidos absolventams. 
 1994 m. kovo 9 d. Fizikos ir matematikos fakulteto Matematikos ir statistikos katedra prijungta prie Informatikos fakulteto. Fakultetui perduodamos matematikos bakalauro, magistro ir daktaro studijų programos.
 1995 m. birželio 16 d. išleidžiami pirmieji informatikos magistrantai.
 2011 m. Informatikos fakultetas pradėjo vykdyti informatikos inžinerijos krypties studijas „Multimedijos ir interneto technologijos“. Multimedijos laboratorijoje sukurta moderni erdvė 3D modeliavimo, audiovizualinių technologijų, animacijos, virtualios ir papildytos realybės studijoms ir tyrimams. 
 2014 m. pradėtos vykdyti informatikos bakalauro ir magistro studijos anglų kalba.
 2023 m. fakultetas persikėlė į naujas patalpas adresu Universiteto g. 10, Akademija, Kauno rajonas. 

 Studijų programos 
Bakalauro studijų programos:

 Informatikos sistemos
 Multimedijos ir interneto technologijos
 Matematika ir jos taikymas

Magistro studijų programos:

 Taikomoji informatika
 Taikomoji matematika
Doktorantūros studijos:

 Informatika (jungtinė doktorantūra su Kauno technologijos universitetu (koordinuojanti institucija) ir Vilniaus Gedimino technikos universitetu)

 Struktūra 
Mokslo ir studijų padaliniai:
 Skaitmeninių sistemų katedra (vedėja doc. dr. Judita Kasperiūnienė)
 Taikomosios informatikos katedra (vedėja prof. dr. Daiva Vitkutė-Adžgauskienė)
 Matematikos ir statistikos katedra (vedėja doc. dr. Sigita Urbonienė)

Kiti padaliniai:
 Multimedijos laboratorija
 Sistemų valdymo laboratorija
 Interneto ir mobilių sprendimų laboratorija
 Statistinių tyrimų centras

 Nuorodos 
 VDU Informatikos fakulteto tinklalapis 

Kategorija:Informacinės technologijos Lietuvoje
Kategorija:Informatikos organizacijos
Informatikos